open-index/open-wikipedia-markdown huggingface dataset:
Jurij Kendyš

**Jurijus Kendyšas** arba **Juryjus Kendyšas** (; g. 1990 m. birželio 10 d.) – Baltarusijos futbolininkas, saugas.

## Biografija
### Žaidėjo karjera
Profesionalo karjerą pradėjo Baltarusijos klubuose. 

2014 m. rungtyniavo FK Trakai, o 2015 m. – Vilniaus „Žalgiryje“ ir tapo Lietuvos čempionu.
 
Vėliau rungtyniavo Baltarusijos, Moldovos ir Latvijos klubuose. 

Nuo 2022 m. sausio mėn. atstovavo Riga FC.

2023 m. vėl rungtyniavo Žalgirio klube. 2023 m. balandžio 8 d. debiutavo A lygos rungtynėse prieš „Panevėžio“ klubą. 

2023 m. balandžio 19 d. A lygos rungtynėse prieš DFK Dainava pasižymėjo įvarčiu. FK Žalgiris pateko į 2023–2024 m. Čempionų lygą. 2023 m. liepos 11 d. įvyko rungtynės Vilniuje prieš „Žalgirio“ klubą, pasibaigusios nulinėmis lygiosiomis (0:0). 2023 m. liepos 18 d. įvyko atsakomosios rungtynės Šiaurės Makedonijoje. Jose 76 minutę Besart Ibraimi realizavo 11 metrų baudinį ir FC Struga pirmavo rezultatu 1:0. Per likusį laiką krito du įvarčiai į makedonų vartus ir FK Žalgiris pateko į kitą etapą. 78 min. rezultatą išlygino Jurijus Kendyšas. O 83 minutę nuo Savos Radičiaus įskriejo į savus vartus. Bendras dviejų rungtynių rezultatas 2-1 reiškė, kad į kitą turnyro etapą pateko FK Žalgiris.

2024 m. liepos 11 d. Suomijoje VPS rezultatu 1-2 pralaimėjo Vilniaus „Žalgiriui“. Po Adama Fofana tikslaus smūgio Lietuvos atstovai išsiveržė į priekį (1-0). Prosper Ahiabu išlygino rezultatą (1-1). Pačioje susitikimo pabaigoje Jurijus Kendyšas pelnė įvartį ir žalgiriečiai šventė pergalę rezultatu 2-1. 2024 m. liepos 18 d. vyko atsakomosios rungtynės Vilniuje.

2025 m. balandžio 25 d. rungtynėse prieš FK Panevėžys. Susitikimą pradėjo startinėje sudėtyje, o antrojo kėlinio viduryje pasiuntė kamuolį į savus vartus. Žalgiriečiai pirmavo (2-0), o po Tomo Bazilos įvarčio rezultatas tapo 2-1. Dar vieną kamuolįį į savus vartus nukreipė Jurijus Kendyšas ir rezultatas tapo lygus (2-2). Rungtynių pabaigoje Lucas de Vega pelnė įvartį ir panevėžiečiai palaužė varžovus rezultatu 3-2.

## Statistika
; A lygos statistika

Spalvų reikšmės: 
: rungtyniavo A lygoje;

## Žaidimas rinktinėje
Žaidė Baltarusijos rinktinėje (2016–2021 m.) ir šalies garbę gynė penkiolikoje rungtynių.

2022 m., prasidėjus Ukrainos ir Rusijos karui, kritikavo Lukašenkos režimą ir už tai susilaukė sankcijų iš šalies futbolo federacijos. Jam buvo uždrausta atstovauti Baltarusijos futbolo klubams ir nacionalinei rinktinei.

## Pasiekimai
; su FK Žalgiris
*A lygos čempionas: 2015, 2024 m.
*LFF taurės laimėtojas: 2014–2015
*  **Supertaurės laimėtojas**: 2025 m.

; su FK BATE
*Čempionas: 2016, 2017
*Supertaurė: 2016, 2017

; su FC Sheriff
* Čempionas: 2017, 2018, 2019
* Taurės laimėtojas: 2018–2019

; su FK Šachcior
* Čempionas: 2020, 2021
* Supertaurė: 2021

; **Asmeniniai**
* Rezultatyviausias Moldavijos nacionalinės lygos žaidėjas: 2019 m.

## Išnašos

## Nuorodos
* toplyga.lt svetainė
* SOCCERWAY
* FK ŽALGIRIS
* Transfermarkt
* footballfacts.ru
* lietuvosfutbolas.lt
* Globalsportsarchive
Olovas

**Olovas** – miestas ir to paties pavadinimo savivaldybė Bosnijoje ir Hercegovinoje. 

Išsidėstęs kalvotoje vietovėje, apie 50 kilometrų į šiaurės rytus nuo sostinės Sarajevo. 

## Istorija
Pirmą kartą vietovė paminėta 1382 m. Nuo viduramžių miestas buvo žinomas dėl švino rūdos telkinių.

Viduramžiais Bosniją užgrobė osmanai, kurie valdė iki 1878 m., kai kraštą okupavo Austro–Vengrija.

Po Pirmojo pasaulinio karo teritorija atiteko Jugoslavijai, o Antrojo pasaulinio karo metais šios teritorijos priskirtos Kroatijos valstybei. 

1941 m. gruodžio mėn. dėl miesto kontrolės vyko mūšiai tarp sukilėlių (četnikų) ir vyriausybinių pajėgų.

Yrant Jugoslavijai ir prasidėjus Bosnijos karui, bosniams pavyko apginti miestą ir jame išlaikyti kontrolę.

1995 m. gruodžio 14 d. buvo pasirašytas Deitono susitarimas, kuris užbaigė Bosnijos karą. Miestas buvo įtrauktas į Bosnijos ir Hercegovinos federaciją.

## Sportas
* NK Stupčanica Olovo – futbolo klubas.

## Gyventojai
1991 m. būta 3,3 tūkst. gyventojų Olovo miesto, o Olavo rajone – 16,3 tūkst. Iš jų bosniai sudarė 12 175 (74,6 %).

Po Bosnijos karo sumažėjo gyventojų skaičius. Iš miesto ir apylinkių išvyko serbai ir dalis kroatų. 

2013 m. užfiksuota, kad mieste liko 2,4 tūkst. žmonių, o rajone 10,1 tūkst. Absoliuti dauguma gyventojų buvo bosniai, kurie sudarė 95,3 % populiacijos (9 701).

## Įžymūs žmonės
*Jelena Blagojević, Serbijos tinklininkė
*Tima Džebo, Jugoslavijos ir Bosnijos krepšininkas
*Daniel Ozmo, Jugoslavijos žydų dailininkas ir grafikos kūrėjas
*Edin Višća, Bosnijos futbolininkas

## Išnašos

## Nuorodos
* Oficiali svetainė
Burleska

**Burleska** ( <  <  'išdaiga; juokai') – pramoginio teatrinio erotinio šou atmaina, artima miuziklo ir vodevilio žanrams. Tokius šou galima pamatyti kabarete. Pagrindiniai burleskos elementai – šokio, cirko, komediniai ir žodiniai pasirodymai. Kaip ir poetinės burleskos atveju, burleskos pasirodymuose aukštieji dalykai perteikiami žemuoju, o žemieji dalykai – aukštuoju stiliumi. Drauge vizualioji pasirodymo pusė pabrėžiama labiau už jo turinį.

Kaip erotinis šou, burleska yra dabartinio striptizo pirmtakė.

## Išnašos
Ausytasis karklas

**Ausytasis karklas** (*Salix aurita*) – gluosninių šeimos (*Salicaceae*) augalų rūšis.

Natūraliai paplitęs didžiojoje Europos dalyje (Skandinavijoje, Vidurio ir Rytų, Vakarų Europoje, Balkanuose), Sibire.

Tai 0,8–2,5 m aukščio krūmas. Šakos ir pumpurai pliki. Lapai 2–5 cm ilgio, 1–3 cm pločio, atvirkščiai kiaušiniški arba atvirkščiai lancetiški, iš viršaus nešvariai žali, raukšlėti, pliki, iš apačios pilkai žali, plaukuoti. Lapo pakraštys stambiai dantytas ir banguotas, viršūnė trumpa, sulenkta. Prielapiai stambūs, inkstiški. Žydi balandžio–gegužės mėnesiais.

Ausytasis karklas Lietuvoje dažnas. Auga šlapiose pievose, ganyklose, pagrioviuose, šlapiuose krūmynuose, drėgnuose miškuose.


Salix aurita Sturm26.jpg|Požymiai
Saule (Salix aurita), Saint-Aubin-le-Cauf, France - 20100703-03.jpg|Lapai
Ohr-Weide Bärnzell.JPG|Žirginiai


## Šaltiniai
Smailialapis karklas

**Smailialapis karklas** (*Salix acutifolia*) – gluosninių šeimos (*Salicaceae*) augalų rūšis.

Natūraliai paplitęs Šiaurės ir Rytų Europoje, Sibire, Kaukaze, Vidurinėje Azijoje.

Tai 3–10 m aukščio krūmas. Šakelės plonos, liaunos, rausvai ar violetiškai rudos, plikos. Lapai 6–15 cm ilgio, 0,7–1,2 cm pločio, lancetiški arba linijiškai lancetiški. Lapo pakraštys pjūkliškai arba liaukiškai dantytas, viršūnė smaili ir ilga. Prielapiai lancetiški. Žydi kovo–balandžio mėnesiais.

Smailialapis karklas vietomis sodintas smiltynuose, krantuose. Vienas ankstyviausių medingųjų augalų.


Ива остролистная.JPG|Žirginiai
Соцветия ивы остролистой.JPG|Žirginiai


## Šaltiniai
Žemasis karklas

**Žemasis karklas** (*Salix starkeana*) – gluosninių šeimos (*Salicaceae*) augalų rūšis.

Natūraliai paplitęs Šiaurės, Vidurio ir Rytų Europoje, Sibire, Rusijos Tolimuosiuose Rytuose.

Tai 0,3–1,5 m aukščio krūmas. Jaunos šakelės blizgančios, plikos. Lapai iki 8 cm ilgio, 4–5 cm pločio. Jauni lapai plaukuoti, vėliau pliki (bent iš vienos pusės), blizgantys, tamsiai žali, apatinė pusė melsvai arba šviesiai žalia, pakraštys karbuotas. Prielapiai pusiau dideli, inkstiški, danteliai stambūs, liaukiniai. Ūglių viršūnės apšepusios baltais plaukeliais. Žydi balandį. Žirginiai ploni, cilindriški.

Lietuvoje žemasis karklas apyretis, auga drėgnose ir šlapiose pievose, pelkių pakraščiuose, krūmynuose.

## Šaltiniai
Juosvasis karklas

**Juosvasis karklas** (*Salix myrsinifolia*) – gluosninių šeimos (*Salicaceae*) augalų rūšis.

Natūraliai paplitęs Šiaurės, Vakarų, Vidurio ir Rytų Europoje, Balkanuose, Vakarų Sibire.

Tai 1,5–4 m aukščio krūmas. Jaunos šakelės apaugusios pilkais plaukeliais, juosvos. Lapai iki 2,5–10 cm ilgio, subrendę tamsiai žali, matiniai, apatinė pusė šviesiai žalia ar melsva, kiek plaukuota ar plika, kraštas smulkiai dantytas ar raukšlėtas. Lapai džiūdami pajuoduoja. Prielapiai pailgi. Ūgliai plaukuoti. Žydi balandį–gegužę. Vyriškieji žirginiai pailgai kiaušiniški, moteriški cilindriški.

Lietuvoje juosvasis karklas dažnas, auga pievose, krūmynuose, pagrioviuose, šlapiuose ir užpelkėjusiuose miškuose.

Augalo šakomis, lapais, ūgliais maitinasi bebrai, briedžiai.


Salix myrsinites Atlas Alpenflora.jpg|Požymiai
Salix myrsinifolia kz01.jpg|Lapai
Salix myrsinifolia (Schwarz-Weide) IMG 8080.JPG|Moteriški žirginiai
Salix myrsinifolia (Schwarz-Weide) IMG 4636.JPG|Vyriški žirginiai


## Šaltiniai
Kordebaleto damos

**Kordebaleto damos** () – 1948 m. susuktas JAV romantinis muzikinis filmas. Režisierius – Phil Karlson. Pagrindinius vaidmenis atliko Adele Jergens, Rand Brooks ir Marilyn Monroe (tai pirmasis filmas, kuriame Marilyn Monroe atlieka pagrindinį vaidmenį). Scenarijus, parašytas Hario Sauberio (*[[Harry Sauber]]*) ir Džozefo Kerolio (*[[Joseph Carole]]*), paremtas Sauberio apsakymu.

## Siužetas
Motina Mei (*Mae*) ir duktė Pegė (*Peggy*) Martin drauge šoka ir dainuoja burleskoje. Mei kontroliuoja kiekvieną dukters žingsnį, stengdamasi ją apsaugoti nuo savo jaunystės klaidų. Tačiau Pegė vis tiek sutinka savo išrinktąjį Rendį Kerolį (*Randy Carroll*) ir labai jį įsimyli. Motinai sunku duoti palaiminimą, nes prieš keliasdešimt metų ji labai nusivylė tuo, kad burleskos merginos negali ištekėti už turtingų vyrų. Matydama nuoširdžius Rendžio ir Pegės jausmus ji vis dėlto duoda palaiminimą. Dabar poros likimas priklausys nuo to, kaip į burleskos atlikėjos profesiją pažvelgs jaunikio motina Adelė Kerol (*Adele Carroll*).

## Aktoriai
* Adele Jergens – Mae Martin
* Marilyn Monroe – Peggy Martin
* Rand Brooks – Randy Carroll
* Nana Bryant – ponia Adele Carroll
* Eddie Garr – Billy Mackay
* Steven Geray – Salisbury
* „The Bobby True Trio“ – muzikantų tercetas
* Kathleen O'Malley – Nita
* Dave Barry – dekoratoius Ripple (titruose nenurodytas)

## Dainos
Penkios filme atliekamos dainos parašytos Lesterio Ly (*[[Lester Lee]]*) ir Alano Robertso (*[[Allan Roberts]]*). „The Bobby True Trio“ atliekama daina „Ubangi Love Song“ yra parašyta Bako Remo (*[[Buck Ram]]*).

## Nuorodos
* Filmas „Kordebaleto damos“ („YouTube“ svetainė, anglų k.)

## Išnašos
Vakar gimusi

**Vakar gimusi** () – 1950 m. JAV filmas, komedinė drama. Režisierius – George Cukor, scenarijus grįstas 1946 m. Garsono Kenino (*[[Garson Kanin]]*) to paties pavadinimo pjese. Pagrindinius vaidmenis atliko Judy Holliday, Broderick Crawford ir William Holden.

1993 m. JAV nufilmuotas to paties pavadinimo perdirbinys.

## Siužetas
Milijonierius Haris Brokas (*Harry Brock*), grubokas tipas, nepasižymintis subtiliomis manieromis, atvyksta į Vašingtoną. Haris savo verslo labui rengiasi papirkti keletą politikų. Be to, Haris į sostinę atsiveža savo meilužę Bilę Daun (*Billie Dawn*). Mergina atitinka Harį, ji – gana žemiška būtybė, bet Haris nori nusamdyti repetitorių, kuris ją išmokytų gerų manierų ir deramo elgesio visuomenėje.

Žurnalistas Polas Verolis (*Paul Verrall*) pradeda mokyti Bilę ir labai greitai ji padaro didelę pažangą. Pasirodo, gražuolė blondinė pasižymi aštriu protu ir verslumu. Bilė ir Polas pamilsta vienas kitą. Tuo metu Haris lengvabūdiškai perrašo didelę savo turto dalį Bilei, taip siekdamas išvengti mokesčių. Meilužiai sukurpia planą, kaip atsikratyti magnato įtakos ir tapti laisviems.

## Aktoriai
* Judy Holliday – Billie Dawn
* Broderick Crawford – Harry Brock
* William Holden – Paul Verrall
* Howard St. John – Jim Devery
* Frank Otto – Eddie, Harry’io tarnas
* Larry Oliver – kongresmenas Norval Hedges
* Barbara Brown – ponia Anna Hedges
* Grandon Rhodes – Sanborn, viešbučio vadovas
* Claire Carleton – tarnaitė Helen

## Kritikų atsiliepimai
Kritikai filmą įvertino daugiausia palankiai. Remdamasi 38 recenzijomis, įvertinimų apibendrinimo svetainė „Rotten Tomatoes“ filmui suteikė 97% reitingą.

## Apdovanojimai ir nominacijos

Amerikos kino institutas filmą yra įtraukęs į šiuos sąrašus:
* 2000: 100 juokingiausių amerikietiškų filmų per 100 metų pagal Amerikos kino institutą – #24
* 2005: 100 žinomiausių citatų iš amerikietiškų filmų per 100 metų pagal Amerikos kino institutą:
** Billie Dawn: „Ar padarytumei man paslaugą, Hari? Krisk negyvas!“ – nominuota
* 2008: 10-ies klasikinių žanrų 10 geriausių amerikietiškų filmų pagal Amerikos kino institutą:
** Nominuotas kaip romantinės komedijos filmas

## Nuorodos
* Ištrauka iš filmo „Vakar gimusi“ („YouTube“ kanalas, anglų k.)

## Išnašos
Kėdainių sutartis

**Kėdainių sutartis** arba **Josvainių aktas** (šved. *Fördraget i Kėdainiai*) – LDK ir Švedijos imperijos dvišalis susitarimas, pasirašytas Antrojo Šiaurės karo metu 1655 m. rugpjūčio 17 d. Švedijai įveikus Lenkijos kariuomenę Uiščės mūšyje, Poznanės bei Kališo daliniai pasidavė, o Lietuvos etmonas Jonušas Radvila priėmė sprendimą nutraukti karinius veiksmus ir priėmė Švedijos prieglobstį.

Kėdainių sutartyje numatyta, jog Lietuvos karinės pajėgos išliks neutralios Lenkijos atžvilgiu, o pati LDK yra toliau laikoma Abiejų Tautų Respublikos dalimi. Tačiau tų pačių metų spalio 20 d. sutartis buvo pakeista Kėdainių unija, pagal kurią *de jure* konstatuotas ATR žlugimas, o LDK buvo personaline unija susieta su Švedijos imperija bei tapusi šios protektoratu.

## Išnašos
Naujoji Myša

**Naujoji Myša** (, ) – kaimas vakarų Baltarusijoje, 5 km į vakarus nuo Baranovičių. Apylinkės centras.

## Istorija

Iki XVI a. buvo karalių nuosavybė, 1568 m. pradėjo valdyti Chodkevičiai. XIX a. buvo miestelis, Naugarduko apskrities Naujosios Myšos valsčiaus centras. XX a. atiteko Baltarusijos TSR, 1940–1954 m. buvo Naujosios Myšos rajono centras.

## Šaltiniai
Kruleuščyna

**Kruleuščyna** (, ) – agromiestelis šiaurės Baltarusijoje, Vitebsko srities Dokšicos rajone, 13 km nuo Dokšicos ir Gluboko. Kaimiškosios apylinkės centras. Geležinkelio linijos į Varapajevą, Maladečiną ir Polocką. Yra Švč. Jėzaus Širdies bažnyčia (1994 m.), stačiatikių koplyčia, veikia kultūros namai, 2 bibliotekos, vidurinė ir muzikos mokyklos.

## Istorija

Įkurta XX a. pradžioje prie geležinkelio ruožo Maladečina–Polockas, čia įrengta galutinė stotis Pabradės–Kruleuščynos geležinkelio ruože. XX a. tarpukariu priklausė Dokšicos valsčiui.

## Šaltiniai
Kašaliova

**Kašaliova** (; arba ***Košeliovas***, ) – kaimas pietryčių Gudijoje, 3 km į šiaurės rytus nuo Buda Kašaliovos. Apylinkės centras.

## Istorija

1867 m. buvo Rahačovo apskrities Kašaliovos valsčiaus centras. XIX a. buvo medinė cerkvė, mokykla. Ilgainiui kaimą nustelbė prie geležinkelio įsikūrusi Buda Kašaliova, XX a. gavusi miesto teises.

## Šaltiniai
Tanosas

**Tanosas** (ang. **Thanos**) — piktadarys Amerikos komiksuose, kuriuos leidžia „Marvel Comics“. Jį sukūrė rašytojas-menininkas Jimas Starlinas. Tanosas pirmą kartą pasirodė *The Invincible Iron Man #55* (1973 m. vasario mėn.). Amžinai blogio keliu nukrypstantis karo vadas iš mėnulio Titano, Tanosas laikomas viena galingiausių Marvel visatos būtybių. Jis susirėmė su daugeliu herojų, įskaitant Keršytojus, Galaktikos sergėtojus, Fantastiškąjį ketvertą, Amžinuosius ir X-Menus.
Islandijos futbolas 2023 m.

**[[Islandija|Islandijos]] futbolo varžybos [[2023]] m.**
*  prasidėjo 2023 m. balandžio 18 d., o baigėsi 2023 m. spalio 8 d. 
* s turnyras prasidėjo 2023 m. pavasarį, finalas įvyko 2023 m. spalio 1 d.
* s turnyro finalo rungtynės įvyko 2023 m. balandžio 2 d.

## 2023 m. [[Islandijos futbolo supertaurė|Supertaurės]] rungtynės
Dėl Islandijos supertaurės kovojo 2022 m. čempionai Breiðablik UBK ir 2022 m. Islandijos futbolo taurės laimėtojai Víkingur Reykjavík.
----

* 🏆 ** nugalėjo varžovus rezultatu 3-2 ir iškovojo Islandijos supertaurę.**
-----

## 2023 m. Besta deild
* **[[Islandijos aukščiausioji futbolo lyga|Besta deild]]** – aukščiausioji futbolo lyga. Dalyvavo 12 komandų.

Komandos:



Pokyčiai:

### I etapas

### Galutinė lentelė


## 2023 m. 1. deild karla
* **1. deild karla** arba **Lengjudeildin** – antros pakopos pirmenybės. Dalyvavo 12 komandų.
### Galutinė lentelė

## [[Besta deild kvenna]]
* **[[Besta deild kvenna]]** – aukščiausioji moterų futbolo lyga šalyje.
* 2023 m. dalyvavo 10 komandų.
*Po pirmojo etapo lyga buvo skeliama pusiau. 
: Stipriųjų grupėje buvo kojama dėl apdovanojimų. 
: O silpnųjų buvo kovojama dėl išlikimo.
### Galutinė lentelė

## 2023 m. 1. deild karla kvenna
* **1. deild karla kvenna** – moterų futbolo antros pakopos pirmenybės. Dalyvavo 10 komandų.
### Galutinė lentelė

## 2023 m. [[Islandijos futbolo taurė]]
* **s turnyras** prasidėjo 2023 m. pavasarį, finalas įvyko 2023 m. spalio 1 d.
### Finalo rungtynės
----

* **[[Víkingur Reykjavík|Reikjaviko „Víkingur“]] finalo rungtynėse rezultatu 3-1 nugalėjo varžovus ir iškovojo šalies futbolo taurę.**
----

## 2023 m. Islandijos moterų futbolo taurė
* **Islandijos moterų futbolo taurės turnyras** prasidėjo 2023 m. pavasarį, finalas įvyko 2023 m. spalio 1 d.
#### Finalo rungtynės
----

* **[[Víkingur Reykjavík (moterys)|Reikjaviko „Víkingur“]] finalo rungtynėse rezultatu 3-2 nugalėjo varžoves ir iškovojo šalies futbolo taurę.**
----

## 2023 m. [[Islandijos futbolo lygos taurė|Lygos taurė]]
* **2023 m. [[Islandijos futbolo lygos taurė]]**, tai 28-asis priešsezoninis turnyras.
### Finalo rungtynės
----

* Valur Reykjavik ir  KA Akureyri finalo rungtynėse rezultatas buvo lygus 1-1, o baudinių serijoje 4-3 () nugalėjo Valur.	
----

## Išnašos

## Nuorodos
* Oficiali svetainė (islandų kalba) ksi.is
* Ksi.is svetainė  (motalist)
* Soccerway (2023 m. aukščiausia lyga)
* Soccerway (2023 m. II pakopa)
* fctables.com (Turnyrinės lentelės)
* RSSSF duomenų bazė (2023 m. sezonas)
Haradoko apskritis

**Haradoko apskritis** () – buvęs administracinis-teritorinis vienetas Rusijos imperijos Vitebsko gubernijoje. Centras – Haradokas.

## Istorija

Įkurta 1772 m. Rusijos imperijos Pskovo gubernijoje. Nuo 1802 m. priklausė Vitebsko gubernijai.

## Suskirstymas

1913 m. apskrityje buvo 21 valsčius.

## Šaltiniai

## Nuorodos
* Radzima.net:
** Apskrities informacija
** Apskrities valsčiai
Vyleva

**Vyleva** – buvęs kaimas pietryčių Baltarusijoje, 20 km į šiaurės rytus nuo Dobrušo, prie Ipucės upės.

## Istorija

Minima nuo XVI a., XIX a. buvo kaimas ir palivarkas, Gomelio apskrities Vylevos valsčiaus centras, veikė medinė parapijos cerkvė, liaudies mokykla. Po 1986 m. Černobylio katastrofos kaimas buvo radioaktyviai užterštas, todėl 1992 m. 102 šeimos buvo iškeltos iš kaimo, o pats kaimas 2005 m. panaikintas.

## Šaltiniai
Suražo apskritis

**Suražo apskritis** () – buvęs administracinis-teritorinis vienetas Rusijos imperijos Vitebsko gubernijoje. Centras – Suražas.

## Istorija

Įkurta 1777 m. Rusijos imperijos Polocko gubernijoje. Nuo 1802 m. priklausė Vitebsko gubernijai, 1866 m. buvo panaikinta.

## Šaltiniai
Rokas Baciuška

**Rokas Baciuška** (g. 1999 m. gruodžio 10 d. Tauragėje) – profesionalus autosporto lenktynininkas iš Lietuvos. Paskutiniu metu R. Baciuška dalyvauja ralio reido lenktynėse, 2022 m. debiutavo Dakaro ralyje.

## Karjera
Savo lenktynininko karjerą R. Baciuška pradėjo 9 metų debiutiuodamas kartingų čempionate. Vėliau R. Baciuška dalyvavo ralio, ralio kroso ir ralio reido čempionatuose. 

2016 m. lenktynininkas debiutavo FIA ralio kroso Europos čempionate bei laimėjo Super1600 klasėje.

2022 m. R. Baciuška debiutavo Dakaro ralyje SxS (T4) kategorijoje. Lietuvis pelnė dvi pergales etapuose bei užėmė 3 vietą SxS kategorijoje. Taip pat R. Baciuška išrinktas geriausiu Dakaro metų naujoku.

Dakaro ralis taip pat buvo ir FIA ralio reido čempionato etapas. Šio čempionato T4 ketegorijos įskaitoje lenktynininkas buvo antras. R. Baciuška taip pat užėmė antrą vietą **Abu Dabhi Desert Challenge** ir **Andalucia Rally**, bei tapo **Rallye du Maroc** T4 kategorijos nugalėtoju. Bendroje įskaitoje R. Baciuška tapo T4 čempionu.

2023 m. Dakaro ralyje lietuvis buvo gamyklinės „Red Bull Can-Am“ komandos nariu. Šiame ralyje lietuvis laimėjo prologą, 3 greičio ruožus ir iki paskutinio etapo pirmavo galutinėje įskaitoje, tačiau paskutiniame greičio ruože prarado laiką konkurentams bei liko 2 vietoje.

2023 m. antrą kartą tapo FIA ralio reido čempionato T4 kategorijos nugalėtoju. Dakaro ralyje šio čempionato įskaitoje buvo antras, o **Abu Dabhi Desert Challenge** bei **Sonora Rally** Meksikoje tapo nugalėtoju.

2024 m. Dakaro ralyje važiavo T3 „Challenger“ kategorijoje. Nors ir nelaimėjo nei vieno etapo, bendroje įskaitoje buvo trečias.

FIA ralio reido čempionate 2024 m. trečią kartą tapo nugalėtoju, šįkart T3 „Challenger“ kategorijoje. Šioje įskaitoje Dakaro ralyje užimta trečia vieta, **Abu Dabhi Desert Challenge** antra vieta, ir dvi pergalės **BP Ultimate Rally-Raid Portugal** bei **Desafío Ruta 40** Argentinoje.

2025 m. Dakaro ralyje debiutavo prestižiškiausioje T1+ kategorijoje su **Toyota Hilux Gazoo Racing DKR IMT EVO** automobiliu, ir absoliučioje įskaitoje užėmė aukštą 11-ą vietą. Tų pačių metų FIA ralio reido čempionate užimta 26-a vieta.

2026 m. Dakaro ralyje važiavo T2 Stock kategorijoje **Land Rover Defender Dakar D7X-R** automobiliu. Tapošios kategorijos čempionu, aplenkęs komandos draugą, daugkartinį Dakaro ralio nugalėtoją Stéphane Peterhansel.

### Dakaro ralio rezultatai

## Nuorodos
*Oficiali svetainė

## Šaltiniai
Pskovo gubernija

**Pskovo gubernija** () – vakarinė Rusijos imperijos gubernija, buvusi dabartinės Rusijos vakarinėje dalyje, pasienyje su dabartine Latvija ir Baltarusija. Administracinis centras – Pskovas, kurį laiką – Opočka.

## Istorija

Gubernija sudaryta 1772 m. birželio 8 d. carienės įsakymu ir patvirtinta lapkričio 3 d. senato nutarimu. Teritorija suformuota iš buvusių Didžiųjų Lukų ir Pskovo provincijų (priklausė Naugardo gubernijai) bei pirmojo ATR padalijimo metu užimtų ATR teritorijų – jose sudarytos Dvinsko, Polocko ir Vitebsko provincijos. Centru paskirta Opočka. 1773 m. rugpjūčio 2 d. senato nutarimu 3 ATR naujosiose provincijose suformuotos 9 apskritys. 1776 m. rugsėjo 4 d. carienės nutarimu iš naujųjų ATR provincijų sudaryta atskira Polocko gubernija, o Pskovo gubernijai priskirtos 2 apskritys, priklausiusios Naugardo gubernijai. 1777 m. rugpjūčio 14 d. gubernija pavadinta vietininkyste, jos centras perkeltas į Pskovą.

Gubernija panaikinta 1927 m. rugpjūčio 1 d. Teritorija perduota Leningrado sričiai.

## Administracinis suskirstymas

1802–1924 m. Pskovo gubernijai priklausė 8 apskritys:

## Šaltiniai
Praeities griuvėsiai

**Praeities griuvėsiai** () – 2013 m. JAV trileris, kurį parašė ir režisavo Jeremy Saulnier. Saulnier filmo gamybą finansavo per sėkmingą „Kickstarter“ kampaniją, kurią MTV pavadino „puikiu sutelktinio finansavimo pavyzdžiu“. 

Filmas sukasi apie paslaptingą pašalietį, kurio ramus gyvenimas apsiverčia aukštyn kojomis, kai jis grįžta į savo vaikystės namus, kad įvykdytų keršto aktą. 

## Vaidmenys

* Macon Blair – *Dwight Evans*
* Amy Hargreaves – *Sam Evans*
* David W. Thompson – *William*
* Devin Ratray – *Ben Gaffney*
* Sandy Barnett – *Wade Cleland Jr.*
* Kevin Kolack – *Teddy Cleland*
* Brent Werzner – *Carl Cleland*
* Eve Plumb – *Kris Cleland*
* Stacy Rock – *Hope Cleland*
* Sidné Anderson – pareigūnė *Eddy*
* Bonnie Johnson – *Margaret Gaffney*

## Nuorodos

* *[https://www.imdb.com/title/tt2359024/?ref_=nv_sr_srsg_0 Blue Ruin]*. IMDB
* *[https://www.rottentomatoes.com/m/blue_ruin Blue Ruin]*. Rotten Tomatoes
* *[https://www.boxofficemojo.com/title/tt2359024/?ref_=bo_se_r_1 Blue Ruin]*. Box Office Mojo

## Išnašos
Melsvasis linlapis

**Melsvasis linlapis** (*Thesium linophyllon*) – santalinių (*Santalaceae*) šeimos daugiametis augalas.

Paplitęs didžiojoje dalyje Europos (nuo rytų Prancūzijos iki Latvijos bei centrinės Graikijos).

Tai 10–30 cm aukščio žolinis augalas. Lapai linijiškai lancetiški arba lancetiškai linijiški, melsvai žali arba gelsvai žali, viršūnė smaili. Kiekvienas žiedas su pažiede arba 2 pažiedėlėmis, iš išorės žalias, viduje baltas. Žydi birželį–liepą. Šakniastiebis su palaipomis.

Melsvasis linlapis auga sausose pievose, šlaituose. Lietuvoje labai retas.


Prof. Dr. Thomé's Flora von Deutschland, Österreich und der Schweiz, in Wort und Bild, für Schule und Haus; mit ... Tafeln ... von Walter Müller (Pl. 459) (7982434739).jpg|Požymiai
Thesium linophyllon (Mittel-Leinblatt) IMG 7310.JPG|Žiedas
Thesium linophyllon sl8.jpg|Augavietė (Austrija)
Thesium linophyllon kz05.jpg|Būdinga augavietė (Graikija)


## Šaltiniai
Ritualas (2017 filmas)

**Ritualas** () – 2017 m. Jungtinės Karalystės siaubo filmas, kurį režisavo David Bruckner. Filmas sukurtas pagal 2011 m. Adam Nevill parašytą to paties pavadinimo romaną. Filme vaidina Rafe Spall, Arsher Ali, Robert James-Collier ir Sam Troughton. Jo centre – grupė senų universiteto draugų, kurie susirenka į kelionę į mišką Švedijoje, tačiau susiduria su juos persekiojančia grėsminga būtybe. 

Filmo pasaulinė premjera įvyko 2017 m. rugsėjo 8 d. Tarptautiniame Toronto kino festivalyje, o Jungtinėje Karalystėje filmas buvo išleistas 2017 m. spalio 13 d. Jis uždirbo daugiau nei 1 mln. dolerių. Vėliau, 2018 m. vasario 9 d., filmas buvo išleistas „Netflix“ platformoje. 

## Vaidmenys

* Rafe Spall – *Luke*
* Arsher Ali – *Phil*
* Robert James-Collier – *Hutch*
* Sam Troughton – *Dom*
* Paul Reid – *Robert*
* Matthew Needham – *Junkie*

## Nuorodos

* *[https://www.imdb.com/title/tt5638642/?ref_=nv_sr_srsg_0 The Ritual]*. IMDB
* *[https://www.rottentomatoes.com/m/the_ritual_2017 The Ritual]*. Rotten Tomatoes
* *[https://www.boxofficemojo.com/title/tt5638642/?ref_=bo_se_r_1 The Ritual]*. Box Office Mojo

## Išnašos
Paprastoji kartuolė (augalas)

**Paprastoji kartuolė** (*Aristolochia clematitis*) – kartuolinių (*Aristolochiaceae*) šeimos daugiamečių augalų rūšis.

Paplitusi didesniojoje Europos dalyje, Mažojoje Azijoje, Kaukaze, Kazachstane. Įveista Didžiojoje Britanijoje, Skandinavijoje, rytų Kanadoje, šiaurės rytų JAV.

Tai 25–70 cm aukščio žolinis augalas. Lapai kiaušiniški arba trikampiškai apskriti, pamatas širdiškas, viršūnė buka. Žiedai susitelkę lapų pažastyse po 2–7, žalsvai geltoni arba geltoni, vamzdiški, apačioje išsipūtę. Žydi gegužės–liepos mėnesiais.

Paprastoji kartuolė Lietuvoje labai reta. Auga krūmuotuose šlaituose, kapinėse, parkuose.

Augalas nuodingas, kenkia inkstams.


Cleaned-Illustration Aristolochia clematitis.jpg|Požymiai
Aristolochia clematitis 20041007 2550.jpg|Lapas
Aristolochia clematitis 002.JPG|Žiedai
Aristolochia clematitis 20041007 2551.jpg|Vaisius


## Šaltiniai
Skėstažiedė rūgštynė

**Skėstažiedė rūgštynė** (*Rumex thyrsiflorus*) – rūgtinių (*Polygonaceae*) šeimos daugiametis augalas.

Paplitusi šiaurinėje Eurazijoje: beveik visoje Europoje (išskyrus Pirėnų pusiasalį, Viduržemio jūros salas, Islandiją), Rusijoje, Kaukaze, Mongolijoje, Vidurinėje Azijoje, šiaurės ir vakarų Kinijoje. Patekusi į Didžiąją Britaniją, Uzbekistaną, rytų Kanadą, JAV, Haitį.

Tai 0,4–1 m aukščio žolinis augalas. Apatiniai lapai siauri, linijiškai lancetiški, dažnai garbanoti, su siauromis, smailiomis, neretai į viršų užlinkusiomis auselėmis. Šaknis liemeninė. Žiedynas tankus, šakelės gausiai šakotos. Žiedkočiai žali. Žydi liepos–rugpjūčio mėnesiais.

Skėstažiedė rūgštynė Lietuvoje apyretė. Auga sausose užliejamose pievose, pakelėse, ant geležinkelių pylimų.

Noriai ėdama šiaurinių elnių, taip pat ožkų, kupranugarių, galvijai ir arkliai nemėgsta.


20130709Rumex thyrsiflorus2.jpg|Žiedynai
Rumex thyrsiflorus - Kulna.jpg|Žiedai
Rumex thyrsiflorus 2019-03-21 7538.jpg|Jauno augalo lapai
Rumex thyrsiflorus kz15.jpg|Brandaus augalo lapai


## Šaltiniai
Paupinė rūgštynė

**Paupinė rūgštynė** (*Rumex pseudonatronatus*) – rūgtinių (*Polygonaceae*) šeimos daugiametis augalas.

Paplitusi Rytų Europoje, Švedijoje, Suomijoje, Rumunijoje, Vengrijoje, Austrijoje, didžiojoje Rusijos dalyje (išskyrus šiaurines sritis), Sachaline, Mongolijoje, Kazachstane, šiaurėje Kinijoje. Patekusi į Didžiąją Britaniją, Kanadą, Aliaską, Dakotą.

Tai 0,5–1,2 m aukščio žolinis augalas. Apatiniai lapai trumpakočiai, siauri, 6–12 kartų ilgesni už plotį, pamatas pleištiškas, pakraščiai banguoti. Žiedynas siauras, tankus, šakelės gausiai šakotos. Vidiniai apyžiedžio lapeliai vaisiams išaugus dvigubai ilgesni už išorinius. Žydi birželio–liepos mėnesiais.

Paupinė rūgštynė Lietuvoje reta. Auga pamiškėse, krantuose, pievose.

## Šaltiniai
Vandeninė rūgštynė

**Vandeninė rūgštynė** (*Rumex aquaticus*) – rūgtinių (*Polygonaceae*) šeimos daugiametis augalas.

Paplitusi visoje šiaurinėje Eurazijoje: visoje Europoje (Belgijoje ir Nyderlanduose išnykusi), Rusijoje, Kaukaze, Vidurinėje Azijoje, Korėjoje, Mongolijoje, šiaurės ir vidurio Kinijoje.

Tai 0,8–1,6 m aukščio žolinis augalas. Apatiniai lapai stambūs, pamatas giliai širdiškas. Ilgakočiai, iki 30 cm ilgio, pailgai kiaušiniški, pakraščiai lygūs, nebanguoti. Lapkočiai iš viršaus su grioveliais. Žydi liepos–rugpjūčio mėnesiais.

Vandeninė rūgštynė Lietuvoje dažna. Auga grioviuose, krantuose, šlapiose pievose.

Ėdama bebrų, briedžių.

## Šaltiniai
Panaminė rūgštynė

**Panaminė rūgštynė** (*Rumex longifolius*) – rūgtinių (*Polygonaceae*) šeimos daugiametis augalas.

Paplitusi šiaurinėje Eurazijoje: visoje Šiaurės Europoje (įskaitant Islandiją), vietomis Vakarų Europoje (įskaitant Britaniją), Baltijos šalyse, Rytų Europoje, Rusijoje, Kazachstane, Korėjoje, Japonijoje, Kinijoje. Patekusi į Lenkiją, Čekiją, Slovakiją, Albaniją, Kanadą, Grenlandiją, šiaurės JAV, Aliaską.

Tai 0,6–1,6 m aukščio žolinis augalas. Apatiniai lapai pailgi arba lancetiški, pamatas apvalus arba neryškiai širdiškas. Lapkočio viršutinė pusė lygi. Vidiniai apyžiedžio lapeliai kartais su neryškiais gūbreliais. Žydi birželio–liepos mėnesiais.

Panaminė rūgštynė Lietuvoje reta. Auga pakelėse, prie sodybų, pagrioviuose, laukuose, pievose.

Piktžolė. Ėdama žąsų, ožkų. Jauni lapeliai tinka salotoms.


Rumex longifolius03072006rosette.JPG|Jauno augalo lapai
Rumex longifolius03072006feuilles.JPG|Subrendusio augalo lapai
Rumex longifolius - Parc de la Combe à la Serpent.JPG|Žiedai
Hevonhierakka.jpg|Augavietėje (Suomija)


## Šaltiniai
Šlaitinė rūgštynė

**Šlaitinė rūgštynė** (*Rumex maritimus*) – rūgtinių (*Polygonaceae*) šeimos vienmetis augalas.

Paplitusi Eurazijoje: beveik visoje Europoje (išskyrus Pirėnų pusiasalį, Viduržemio jūros salas, Islandiją), visoje Rusijoje, Kazachstane, Kaukaze, Mongolijoje, Rytų Azijoje, Pietų Azijoje, Vietname, Mianmare, Jordanijoje. Patekusi į Aliaską, Kanados Jukono teritoriją, vietomis JAV (Teksase, N. Džersyje, Masačusetse).

Tai 0,1–0,6 m aukščio žolinis augalas. Lapai pailgi, lancetiški arba pailgai lancetiški, iki 5 cm pločio. Vidiniai apyžiedžio lapeliai smailūs, vaisiams užaugus su siaurais danteliais. Žiedynas ilgas, tankus. Antroje vasaros pusėje augalas įgauna žalsvai gelsvą spalvą. Žydi birželio–rugsėjo mėnesiais.

Šlaitinė rūgštynė Lietuvoje gana reta. Auga upių ir ežerų pakrantėse, grioviuose, pelkių pakraščiuose.


278 Rumex maritimus L.jpg|Požymiai
Golden Dock Rumex maritimus (6171068179).jpg|Žiedynas
Rumex maritimus sl90.jpg|Žiedai
Rumex maritimus sl134.jpg|Augavietėje (Austrija)


## Šaltiniai
Žvejonė (upė)

**Žvejonė**, **Svijanė** – upelis, tekėjęs Klaipėdos mieste. Dabar jis nuleistas į lietaus kanalizaciją.

Viena vertus, teigiama, kad upelis ištekėjo iš tos vietos, kur dabar stovi Klaipėdos Šv. Kazimiero bažnyčia, kita vertus, kad iš Mumlaukio ežero, kuris 1860 m. žemėlapyje vadinamas *Swijane See*. Žvejonė tekėjo per Lietuvininkų aikštę, dab. J. Janonio gatvę, kirto Naująją Uosto gatvę ir įtekėjo į Kuršių marias (ties Valgumo žvejų uosteliu). Kaip liudija išlikę senieji Klaipėdos planai, Žvejonės upelis buvo apytikriai 5 m pločio. XIX a. pab., mieste tiesiant geležinkelį, upelis kanalizuotas, o 1902–1903 m. pradėjus plėsti miestą, atsidūrė po žeme. Teigiama, kad ties J. Janonio gatvės pietiniu pakraščiu namai suprojektuoti ant upelio kranto.

Upelis atskyrė karališkąją Vitę nuo Bomelio Vitės, be to, ilgai buvo miesto riba; 1839 m. karališkojo Vitės priemiesčio plane Žvejonės upelis – natūrali šio priemiesčio riba. Iki Antrojo pasaulinio karo *An der Swiane* vadinta nedidelė gatvė, palei kurią tekėjo Žvejonė; M. Gelžinio 1939 m. žemėlapyje pažymėta kaip Žvejonė.

Atgimimo laikais Klaipėdoje įkurtas ekologinis klubas „Žvejonė“.

## Šaltiniai
Douhajė (Kličavas)

**Dòuhajė**  (, ) – agromiestelis Baltarusijoje, 29 km į šiaurės rytus nuo Kličavo.

## Istorija

XIX a. buvo kaimas Ihumeno apskrities Douhajės valsčiaus centras.

## Šaltiniai
Dolgojė

**Dolgojė** (arba ***Douhajė***) – taip vadinami objektai:

## Baltarusija
* Douhajė, agromiestelis Minsko srities Salihorsko rajone;
* Mogiliavo srityje:
** Douhajė, kaimas Čerykavo rajone,
** Douhajė, agromiestelis Kličavo rajone.

## Rusija
* Beinikiemis (Pilkalnis), nuo 1946 m. Dolgojė – kaimas Karaliaučiaus krašte;
* Dolgojė, miesto tipo gyvenvietė Oriolo srityje.

## Nuorodos
* 
*
Liubaša

**Liubaša** (ček. *Libuše*) – legendinė Pšemyšlidų dinastijos valdovė ir visos čekų tautos protėvė. Pasak legendos po tėvo mirties tapo karaliene; ji ištekėjo už artojo Pšemyšlio, su kuriuo pradėjo Pšemyšlidų dinastiją ir VIII a. išpranašavo bei įkūrė Prahos miestą.

## Legendos
Teigiama, kad Lubaša buvo jauniausia legendinio Čekijos valdovo Kroko dukra.

Legenda byloja, kad Liubaša turėjo dvi seses: Kazi buvo gydytoja, o Teta – burtininkė, bet Liubaša buvo išmintingiausia iš trijų seserų, turėjo aiškiaregystės galią, todėl tėvas ją ir pasirinko savo įpėdine, kad galėtų teisingai valdyti žmones. Ji pranašaudavo iš savo pilies Libušine, nors vėlesnės legendos sako, jog tai buvo Vyšehrade.

Kitoje legendoje pasakojama, kad Liubaša užlipo ant uolėto skardžio aukštai virš Vltavos ir išpranašavo: „Matau didį miestą, kurio šlovė palies žvaigždes“. Toje vietoje ji įsakė pastatyti pilį ir miestelį vardu Praha.

Nors ji išmintingai valdė, vyriškoji genties dalis buvo nepatenkinta, kad jų valdovė – moteris, ir reikalavo, kad ji ištekėtų, tačiau Liubaša jau buvo įsimylėjusi artoją Pšemyšlį. Todėl ji papasakojo apie viziją, kurioje matė ūkininką su sulaužytu sandalu, ariantį lauką, arba pagal kitas legendos versijas, valgantį nuo geležinio stalo. Ji nurodė savo tarybos nariams surasti šį vyrą, paleisdama arklį sankryžoje; jie nusekė paskui jį iki Stadicės kaimo ir rado Pšemyšlį tiksliai taip, kaip apsakė Liubaša (arė lauką arba naudojo geležinį plūgą kaip laikiną stalą). Pora tarnų, radę Pšemyšlį, atvedė jį į kunigaikščių rūmus, kur Liubaša už jo ištekėjo. Jie kartu susilaukė trijų sūnų: Radobylio, Lidomiro ir Nežamyslio, kuris tęsė Pšemyšlidų dinastiją.

Kitoje legendoje ji įsakė savo tarybos nariams įkurti miestą toje vietoje, kur vidurdienį jie rastų vyrą, geriausiai besinaudojantį dantimis. Jie išvyko ir vidurdienį rado vyrą, pjaunantį medžio luitą (naudojantį pjūklo dantis), kai visi kiti valgė. Kai jie jo paklausė, ką jis gamina, jis atsakė „Prah“ (kas čekiškai reiškia „slenkstis“), todėl Liubaša miestą pavadino Praha.

## Atminimas
Liubašos ir Pšemyšlio istoriją XII amžiuje išsamiai atpasakojo Kosmasas Prahietis savo knygoje ,,Bohemijos kronikos“ *(Chronica Boëmorum)*.

Liubaša paminėta ir 1552 m. Jano Dubravijaus kronikoje ,,Bohemijos valdovų istorija“ *(Historia regni Bohemiae)*, o žymus vokiečių rašytojas Johanas Karlas Augustas Mušausas pasinaudojo legenda, papildydamas Popiežiaus Pijaus II-ojo *Cardinalis de Bohemarum Origine ac Gestis Historia*, kurią įtraukė į savo knygą ,,Vokietijos liaudies pasakos“ *(Volksmärchen der Deutsche*, 1782–87).

Mitinė Liubašos pusė įkvepė keletą dramos kūrinių, tarp jų Franco Grilparzerio tragediją ,,Liubaša“, Bedrižicho Smetanos operą ,,Liubaša“ ir Milošo Urbano romaną ,,Laukas ir palisadas“ *(Pole a palisáda)*. Taip pat Liubaša yra Edvardo Einhorno pjesės „Rudolfas II“ veikėja.

2009 m. buvo išleistas Liubašos ir Pšemyšlio meilės istorijos amerikiečių ir čekų gamybos filmas, vardu ,,Pagonių karalienė“.

Yra jos vardu pavadintas asteroidas 264 Liubaša.

## Šaltiniai
Douhajė (Salihorskas)

**Dòuhajė**  (, ) – agromiestelis pietų Baltarusijoje, Minsko srityje, 25 km į pietus nuo Salihorsko. Apylinkės centras.

## Šaltiniai
Kazachstano futbolas 2023 m.

**[[Kazachija|Kazachijos]] futbolo varžybos [[2023]] m.**
*  prasidėjo 2023 m. kovo d., baigėsi 2023 m. lapkričio d.;
* s turnyras prasidėjo 2023 m. pavasarį, o finalas įvyko 2023 m. lapkričio d.

## [[Kazachstano futbolo supertaurė|Supertaurės rungtynės]]
* **[[Kazachstano futbolo supertaurė|Supertaurės]]** rungtynės įvyko Astanos Arenoje, Nur Sultane.
----

* FK Astana nugalėjo varžovus rezultatu 2:1 ir tapo Supertaurės laimėtojais.

## 2023 m. Premjer lyga
* **Premjer lyga** – aukščiausioji futbolo lyga. Dalyvavo 14 komandų.

Pokyčiai:

### Galutinė lentelė

## 2023 m. Pirma lyga
* **Pirma lyga** – antros pakopos futbolo pirmenybės šalyje.

Dalyvavo 14 ekipų:
* Kajrat-Žastar (Kajrat jaunimo ekipa);
* FC Kyran (*Šymkentas*);
* FK Ženis (*[[Astana]]*);
* FC Ekibastuz Pavlodar;
* FC Yassi (*[[Turkistanas (miestas)|Turkistanas]]*);
* FK Akademija Ontustik (Šymkentas);
* FK Astana jaunimo ekipa;

### Galutinė lentelė
* Elimajaus FK tapo 2023 m. Pirmos lygos nugalėtojais.

## 2023 m. Kazachijos moterų futbolo lyga
* 2023 m. aukščiausioje Kazachijos moterų futbolo lygoje rungtyniavo 5 ekipos.
* BIIK-Kazygurt apgynė čempionių titulą.

## 2023 m. [[Kazachijos futbolo taurė]]
* **[[Kazachijos futbolo sistema|Kazachijos futbolo]] taurė** – pagrindinis futbolo taurės turnyras Kazachijoje.
* Kazachijos futbolo taurės turnyro finalas įvyko 2023 m. lapkričio 4 d.
### Finalo rungtynės
----

* **[[FK Tobyl Ķostanaj|Kostanajaus „Tobyl“]] nugalėjo varžovus rezultatu 1-0 ir iškovojo trofėjų.**
-----

## Išnašos

## Nuorodos
* Federacijos Oficiali svetainė (kazahiškai) 
* Soccerway (2022 m. Premjer lyga)
* Soccerway (2022 m. Pirma lyga)
* Soccerway (2022 m. Taurės turnyras)
* Soccerway (2022 m. moterų aukščiausia lyga)
* Soccerway (2022 m. moterų futbolo taurė)
* RSSSF duomenų bazė
: Čempionų sąrašas
: Futbolo taurės turnyrai
: Supertaurės sezonai
Bukalapė rūgštynė

**Bukalapė rūgštynė** (*Rumex obtusifolius*) – rūgtinių (*Polygonaceae*) šeimos daugiametis augalas.

Natūraliai paplitusi visoje Europoje, Sibire, Kaukaze, Irane, Mažojoje Azijoje, Levante, Alžyre. Patekusi į Islandiją, Grenlandiją, JAV (įskaitant Aliaską), Kanadą, Meksiką, daugelį Centrinės bei Pietų Amerikos šalių, Karibų salas, Pietų Afriką, Rytų Aziją, Indoneziją, Šri Lanką.

Tai 0,5–1,2 m aukščio žolinis augalas. Apatiniai lapai dideli, pailgai kiaušiniški, kiaušiniškai lancetiški arba pailgai ovalūs. Ilgakočiai, viršūnė buka arba apskrita. Vidiniai apyžiedžio lapeliai vaisiams išaugus pailgai trikampiški, dantyti. Žiedyno apatiniai menturiai pertraukti, lapuoti, viršutiniai tankūs, belapiai. Žydi liepos–rugpjūčio mėnesiais.

Bukalapė rūgštynė Lietuvoje dažna. Auga dykvietėse, pakelėse, ganyklose, pamiškėse, pievose. Ruderalinė rūšis, piktžolė. Už arealo ribų – invazinė, agresyvi.

Jauni lapai valgomi.


Rumex obtusifolius Sturm48.jpg|Požymiai
Rumex-obtusifolius-foliage.JPG|Lapai
Rumex obtusifolius 002.JPG|Žiedynas
20170609Rumex obtusifolius.jpg|Augavietėje


## Šaltiniai
Tankiažiedė rūgštynė

**Tankiažiedė rūgštynė** (*Rumex confertus*) – rūgtinių (*Polygonaceae*) šeimos daugiametis augalas.

Natūraliai paplitusi pietų Rusijoje, Pabaltijyje, vidurio ir vakarų Sibire, Vidurinėje Azijoje, Kaukaze, Turkestane, vietomis Rytų ir Vidurio Europoje, Balkanuose. Patekusi į šiaurės Rusiją, Primorę, Šiaurės Europą, Didžiąją Britaniją, centrinę Kanadą. Kitur teigiama, kad šio augalo natūralus arealas yra Pietryčių Europa, Vakarų ir Vidurinė Azija, o Vakarų, Vidurio ir Šiaurės Europoje – invazinė.

Tai 0,6–1,3 m aukščio žolinis augalas. Apatiniai lapai pailgai kiaušiniški arba pailgai trikampiški, ilgakočiai. Lapo pamatas širdiškas, viršūnė apskrita, apatinės pusės gyslos plaukuotos. Lapkočio viršutinė pusė su grioveliu. Vidiniai apyžiedžio lapeliai vaisiams išaugus apskritai ar trikampiškai kiaušiniški. Tik vienas vidinio apyžiedžio lapelis su gūbreliu. Žydi birželio–liepos mėnesiais.

Tankiažiedė rūgštynė Lietuvoje laikoma sparčiai plintančia invazine rūšimi. Greičiausiai pateko XX a. pr. su grūdais ar žolių sėklomis. Augančių pievose ir ganyklose pastebėta 1931–1936 m. Auga užliejamose pievose, pakelėse, pagrioviuose, soduose, pakelėse, dirvonuose, dykvietėse, kartais miškų aikštelėse.

Tankiažiedė rūgštynė dideliais kerais nustelbia vietinius augalus, mažina biologinę įvairovę, sumažina pievos pašarinę vertę. Plinta su pašarinių žolių sėklomis, rekultyvavimui naudojamu dirvožemiu, prie upių sėklas perneša vanduo.
 
Pašarinis augalas kiaulėms, triušiams, naminiams paukščiams. Galvijų, avių ėdama menkai ir tik jauna. Įvairių laukinių žinduolių (kiškių, bebrų, elnių) maistas. Žmonių vartojami švieži lapai.

## Šaltiniai
Ilgalapė rūgštynė

**Ilgalapė rūgštynė** (*Rumex hydrolapathum*) – rūgtinių (*Polygonaceae*) šeimos daugiametis augalas.

Natūraliai paplitusi beveik visoje Europoje (išskyrus Portugaliją, Krymą, Islandiją, Viduržemio jūros salas), Kaukaze, Mažojoje Azijoje, Vakarų Sibire. Patekusi į Kurilų salas.

Tai 1–2 m aukščio žolinis augalas. Apatiniai lapai labai ilgi (50–60 cm), pamatas siaurai pleištiškas, viršūnė nusmailėjusi, standūs. Lapų šoninės gyslos šakojasi nuo vidurinės stačiu kampu. Lapkočio viršutinė pusė su lygi. Vidiniai apyžiedžio lapeliai plačiai trikampiški. Žiedynas platus, tankus. Žydi birželio–liepos mėnesiais.

Ilgalapė rūgštynė Lietuvoje apyretė. Auga upių, ežerų, tvenkinių pakrantėse, pelkėse.


Rumex hydrolapathum Sturm53.jpg|Požymiai
Rumex hydrolapathum02.jpg|Būdingi ilgi lapai
Atlas roslin pl Szczaw lancetowaty 3118 7811.jpg|Žiedynai
20130718Rumex hydrolapathum2.jpg|Augavietėje (Vokietija)


## Šaltiniai
Pakrūminis pelėvirkštis

**Pakrūminis pelėvirkštis** (*Fallopia dumetorum*) – rūgtinių (*Polygonaceae*) šeimos vienmetis vijoklinis augalas.

Paplitusi beveik visoje Eurazijoje (išskyrus pačią šiaurę ir pietus), patekusi į JAV, Kanadą, Japoniją.

Augalas žolinis, 0,5–2 m aukščio. Stiebas beveik apskritas, lygus. Apyžiedžio lapeliai be taškinių liaukučių. Vaiskočiai 5–8 mm ilgio (tokio pat, kaip ir apyžiedis), sunerti ties viduriu arba žemiau jo, nulinkę. Vaisiaus paviršius blizgantis. Žydi liepos–rugsėjo mėnesiais.

Lietuvoje dažnas augalas. Auga krūmuose, pamiškėse, pakrantėse.


Illustration Fallopia dumetorum1.jpg|Požymiai
20140908Fallopia dumetorum3.jpg|Vaisiai
Fallopia dumetorum sl7.jpg|Lapai
20120828Fallopia dumetorum1.jpg|Apsivyniojęs kitą augalą


## Šaltiniai
Sachalininė reinutrė

**Sachalininė reinutrė** arba ***sachalininis pelėvirkštis*** (*Fallopia sachalinensis*, sin. *Reynoutria sachalinensis*) – rūgtinių (*Polygonaceae*) šeimos daugiametis augalas.

Natūraliai paplitusi pietų Sachaline, šiaurės ir vidurio Japonijoje, Korėjoje. Patekęs daug kur į Europą, Šiaurės Ameriką, Naująją Zelandiją.

Augalas žolinis, 1,5–3 m aukščio. Lapai ovalūs, pailgai ovalūs arba pailgai kiaušiniški, 15–30 cm ilgio, maždaug dvigubai ilgesni už plotį, pamatas negiliai širdiškas, viršūnė nusmailėjusi. Žiedai žalsvi arba gelsvi. Žydi rugpjūčio–rugsėjo mėnesiais.

Lietuvoje kartais auginama parkuose, sodybose, pasitaiko sulaukėjusių.

Linkusi tapti invazine rūšimi. Hibridizuojasi su japoniniu pelėvirkščiu (*Reynoutria × bohemica*).
 

Reynoutria sachalinensis flower (19).jpg|Žiedynas
Korina 2012-06-18 Fallopia sachalinensis 14.jpg|Lapai
Reynoutria sachalinensis fruit (10).jpg|Vaisiai
Óriás japánkeserűfű.jpg|Sąžalynas Vengrijoje


## Šaltiniai
Saito FG-40

**Saito FG-40** – Japonijos įmonės „Saito Seisakusho“ sukurtas mažo galingumo vieno cilindro keturtaktis vidaus degimo aviacinis variklis, skirtas radijo bangomis valdomiems aviamodeliams, taip pat naudojamas mažiems bepiločiams žvalgybiniams kariniams orlaiviams.

## Paskirtis

Variklis yra skirtas didesniems aviamodeliams. 2022 m. variklis buvo oficialiai eksportuojamas į 24 šalis. 2022 m. interneto parduotuvėse jo kaina siekė 750–850 eurų.

2018 m. Ukrainos savanorių grupė „SOS“ atliko numušto Rusijos bepiločio orlaivio „Orlan-10“ tyrimą ir nustatė, kad, nepaisant sankcijų, dauguma jo komponentų yra pagaminti Vakarų šalyse, o variklis – Japonijoe. Įmonė 2021 m. paneigė, kad Rusijos gynybos ministerija arba „Orlan-1“ gamintojas Specialny technologicheski centr“ (rus. «OOO *Специальный технологический центр*») buvo jos klientais ir pareiškė, kad daugiau nei 1000 variklių greičiausiai neteisėtai perpardavė kuris nors prekeivis.

## Naudojimas

; 

* Orlan-10

## Techniniai duomenys
Šaltinis: *Gamintojo svetainė*

* **Dydis**:
** **Ilgis**: 215,5 mm, iš jų propelerio velenas – 44 mm
** **Aukštis**: 159 mm
** **Plotis**: 69 mm
* **Cilindro skersmuo**: 40,0 mm
* **Stūmuoklio eiga**: 32,0 mm
* **Darbinis tūris**: 402 cm²
* '''Sausas svoris''': 1440 g, iš jų
** **Korpusas**: 1260 g
** **[[Duslintuvas]]**: 90 g
** **Variklio rėmas**: 260 g
** **Uždegimo sistema**: 100 g
* **Darbinių greičių diapazonas**: 1 700 – 8 000 aps/min. RPM (rekomenduojamas maksimalus greitis ant žemės 6 500 – 7 500 aps./min.)
* **Rekomenduojamas [[Propeleris|propelerio]] dydis**: 228 x 254 mm ~ 553 x 254 mm
* **Kuras**: benzino ir tepalo mišinys santykiu 15-20:1 (pagal tūrį)
* **Kuro srautas**: apie 30 cm3/min veikiant maksimaliomis apsukomis  
* **[[Uždegimo sistema]]**: kaitinimo, varoma baterija, 6-12 V įtampos, daugiau nei 1000 mA talpos.
* **Galia**: 3,5 AG (2,6 kW)

## Išnašos
Novyja Darohos

**Novyja Darohos** (; arba ***Novyje Dorogos***, ) – agromiestelis pietinėje Baltarusijoje, 10 km į rytus nuo Staryja Darohų. Apylinkės centras.

## Istorija

XIX a. buvo kaimas Babruisko apskrities Novyja Darohų valsčiaus centras, buvo parapijos cerkvė.

## Šaltiniai
Tumansky KR-17

**KR-17A** () – 1979 m. SSRS sukurtas mažo resurso turboreaktyvinis aviacinis variklis su ašiniu kompresoriumi.

Variklis buvo sukurtas operatyviniam-taktinim bepiločiui žvalgybiniam lėktuvui VR-2 „Striž“ (), vėliau gavusiam indeksą „Tu-141“ (*Ту-141*). Variklis sukurtas viename svarbiausių SSRS variklių kūrėjų – Ufoje įsikūrusioje mokslinėje-gamybinėje įmonėje NPP „Motor“ (). Gamintas tame pačiame mieste įsikūrusioje įmonėje UMPO ().

Variklio prototipu buvo 1965 m. priešlaivinei raketai P-500 Bazalt (П-500 «Базальт») sukurtas variklis „KR-17-300“.

## Naudojimas

; 
;* Tu-141

## Techniniai duomenys

* **Ilgis**: 2245 mm
* **Plotis**: 725 mm
* '''Sausas svoris''': 623 kg
* **Trauka**: 2000 kN (kituose šaltiniuose – 3100 kN)

## Išnašos
Ravshan Zafarobod

**„Ravšano“ futbolo klubas** arba **Ravshan Zarafobod** (; ) – Tadžikijos futbolo klubas iš Zafarobodas.

## Istorija
Įkurtas 2016 m. 2020 m. sezone Pirmoje lygoje buvo ketvirti.

2021 m. sezone Pirmoje lygoje liko antroje vietoje, tačiau po sezono perkelti į aukščiausią šalies lygą.

Nuo 2022 m. rungtyniavo aukščiausioje šalies futbolo lygoje.

## Pasiekimai

## Sezonai

## Apranga
; Sportinės aprangos pokyčiai.
: 2022 m. rungtyniavo Joma firmos apranga.

## Išnašos

## Nuorodos
* facebook paskyra
* Globalsportsarchive
* SOCCERWAY (klubas)
* Teams.by (Klubo profilis)
* national-football-teams
Slavgorodas

:: *Apie miestą Baltarusijoje žr. [[Slauharadas]]*.

**Slavogorodas** – miestas Rusijos rytuose, Altajaus krašte pietų Sibire, 394 km nuo Barnaulo, 20 km nuo sienos su Kazachija.

## Istorija

Įkurtas 1910 m. kaip kaimas, bet jau 1914 m. gavo miesto teises.

## Šaltiniai
Mažieji Siachnovičai

**Mažieji Siachnovičai** (arba ***Mažieji Sechnovičiai***) – kaimas pietvakarių Baltarusijoje, Bresto srityje, 1 km į pietvakarius nuo Didžiųjų Siachnovičų.

## Istorija

Anksčiau vietovė priklausė Tadui Kosciuškai, buvo katalikų bažnyčia. XIX a. buvo kaimas ir dvaras Kobryno apskrities Siachnovičų valsčiuje.

## Šaltiniai
Pabenė (reikšmės)

**Pabenė** gali reikšti gyvenvietes:

## Baltarusija
* Pobienė, kaimas Ašmenos rajone.

## Lietuva
* Ažubenis, kaimas Šalčininkų rajone;
* Pabenė, kaimas Šalčininkų rajone.
Krasnaja Buda

**Krasnaja Buda** vadinamos gyvenvietės Baltarusijoje:

* Krasnaja Buda, agromiestelis Gomelio srities Dobrušo rajone;
* Krasnaja Buda, agromiestelis Mogiliavo srities Kryčavo rajone.
Krasnaja Buda (Dobrušas)

**Krasnaja Buda** – agromiestelis pietryčių Baltarusijoje, 7 km į pietryčius nuo Cerachoukos, prie sienų trikampio su Ukraina ir Rusija.

## Istorija

XIX a. kaimas buvo Gomelio apskrities Krasnaja Budos valsčiaus centras.

## Šaltiniai
Naujoji Jolča

**Naujoji Jolča** – kaimas pietryčių Baltarusijoje, 4 km į šiaurę nuo Kamaryno, Dniepro pakrantėje priešais Ukrainą. Už kelių kilometrų į šiaurę įsikūrusi Senoji Jolča.

## Istorija

Minima nuo XIX a., kai buvo kaimas Rečycos apskrityje, Jolčos valsčiuje.

## Šaltiniai
Jolča

**Jolča** vadinamos dvi gretimos gyvenvietės Baltarusijoje, Gomelio srities Brahino rajone, 4 km viena nuo kitos:
* Naujoji Jolča pietuose,
* Senoji Jolča šiaurėje.
Siachnovičai

**Siachnovičais** vadinamos dvi gyvenvietės pietvakarių Baltarusijoje:

* Didieji Siachnovičai,
* Mažieji Siachnovičai.